Hjelmtypen er dokumentert gjennom hodeplagg avbildet på gotniske bildesteiner, svenske bronsestatuetter og Alstadsteinen på Toten, tolkes ofte som spisshjelmer. Spisshjelm i domkirken i Praha tolkes som laget på Gotland, øyenbrynsbue og neseskjerm gjorde at Sigurd Grieg tolket den som en etterkommer etter de svenske kamhjelmene. Blant sjakkbrikkene fra Lewis er det flere med spisshjelm med og uten neseskjerm. Rytter med spisshjelm og neseskjerm er også avbildet på Baldisholteppet.